কিশোরগঞ্জে হত্যা মামলায় ৯ জনের যাবজ্জীবন
কিশোরগঞ্জের হোসেনপুর উপজেলার সাহেদ আলী (৫৮) হত্যা মামলায় ৯ জনকে যাবজ্জীবন কারাদণ্ড দিয়েছেন আদালত। অভিযোগ প্রমাণিত না হওয়ায় সহিদ মিয়া নামে অপর আসামিকে বেকসুর খালাস প্রদান করা হয়।







মঙ্গলবার দুপুরে কিশোরগঞ্জের অতিরিক্ত জেলা ও দায়রা জজ আদালত-৩ এর বিচারক মোহা. আবু তাহের আসামিদের উপস্থিতিতে এ রায় প্রদান করেন।




যাবজ্জীবন দণ্ডপ্রাপ্তরা হচ্ছেন মো. আমিনুল হক, মো. রতন মিয়া, মো. রিপন মিয়া, মো. নুর উদ্দিন, মো. দুলাল মিয়া, মো. মোস্তফা, আবদুর রাশিদ, মো. আবু সাহিদ এবং মো. নূর উদ্দিন।
মামলার সংক্ষিপ্ত বিবরণে জানা গেছে, হোসেনপুর উপজেলার জিনারী ইউনিয়নের বীর হাজীপুর গ্রামের বাসিন্দা সাহেদ আলী রিকশাযোগে বাড়ি ফেরার সময় পার্শ্ববর্তী পিপলাকান্দি গ্রামের নূর উদ্দিনের সঙ্গে আসামিদের পূর্বশত্রুতা ছিল।
এর জের ধরে ২০০৪ সালের ৪ এপ্রিল বিকালে সাহেদ আলী রিকশাযোগে বাড়ি ফেরার সময় পার্শ্ববর্তী পিপলাকান্দি গ্রামের নূর উদ্দিনের বাড়ির সামনের রাস্তায় বিভিন্ন দেশীয় অস্ত্র নিয়ে তার ওপর হামলা চালায় আসামিরা। হামলায় গুরুতর আহত সাহেদ আলীকে উদ্ধার করে হোসেনপুর উপজেলা স্বাস্থ্য কমপ্লেক্সে নেয়া হলে কর্তব্যরত চিকিৎসক তাকে কিশোরগঞ্জ জেলারেল হাসপাতালে রেফার্ড করেন। তার অবস্থার দ্রুত অবনতি ঘটতে থাকলে সেখান থেকে জরুরি ভিত্তিতে ঢাকা মেডিকেল কলেজ হাসপাতালে পাঠানো হয়। সেখানে চিকিৎসাধীন অবস্থায় ঘটনার ২০ দিন পর ২৪ এপ্রিল মৃত্যু হয় সাহেদ আলীর।
এ ঘটনায় নিহতের ছেলে মো. ফরিদ মিয়া বাদী হয়ে ২০০৪ সালের ৯ এপ্রিল ১০ জনকে আসামি করে হোসেনপুর থানায় একটি হত্যা মামলা দায়ের করেন। পুলিশ তদন্ত শেষে একই বছরের ১৭ আগস্ট আসামিদের বিরুদ্ধে আদালতে অভিযোগপত্র দাখিল করেন।

কিশোরগঞ্জের হোসেনপুর উপজেলার সাহেদ আলী (৫৮) হত্যা মামলায় ৯ জনকে যাবজ্জীবন কারাদণ্ড দিয়েছেন আদালত। অভিযোগ প্রমাণিত না হওয়ায় সহিদ মিয়া নামে অপর আসামিকে বেকসুর খালাস প্রদান করা হয়।